CELEX: C2006/331/22
Language: fi
Date: 2006-12-30 00:00:00
Title: Asia C-306/04: Yhteisöjen tuomioistuimen tuomio (ensimmäinen jaosto) 16.11.2006 (Gerechtshof te Amsterdamin (Alankomaat) esittämä ennakkoratkaisupyyntö) — Compaq Computer International Corporation v. Inspecteur der Belastingdienst — Douanedistrict Arnhem (Tullausarvo — Kannettavat tietokoneet, jotka sisältävät käyttöjärjestelmäohjelmistoja)

30.12.2006   
            
            
               FI
            
            
               Euroopan unionin virallinen lehti
            
            
               C 331/13
            
         Yhteisöjen tuomioistuimen tuomio (ensimmäinen jaosto) 16.11.2006 (Gerechtshof te Amsterdamin (Alankomaat) esittämä ennakkoratkaisupyyntö) — Compaq Computer International Corporation v. Inspecteur der Belastingdienst — Douanedistrict Arnhem
   (Asia C-306/04) (1)
   
   (Tullausarvo - Kannettavat tietokoneet, jotka sisältävät käyttöjärjestelmäohjelmistoja)
   (2006/C 331/22)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Gerechtshof te Amsterdam
   Pääasian asianosaiset
   
      Kantaja: Compaq Computer International Corporation
   
      Vastaaja: Inspecteur der Belastingdienst — Douanedistrict Arnhem
   Oikeudenkäynnin kohde
   Ennakkoratkaisupyyntö — Gerechtshof te Amsterdam — Yhteisön tullikoodeksista 12.10.1992 annetun neuvoston asetuksen (ETY) N:o 2913/92 (EYVL L 302, s. 1) 32 artiklan 1 kohdan b alakohdan tulkinta — Tavaroiden tullausarvo — Kannettavat tietokoneet, jotka niitä maahantuotaessa sisältävät käyttöjärjestelmän
   Tuomiolauselma
   Tuotaessa maahan tietokoneita, jotka myyjä on varustanut ohjelmistolla, joka sisältää yhden tai useamman käyttöjärjestelmän, jotka ostaja on antanut ilmaiseksi myyjän saataville, yhteisön tullikoodeksista 12.10.1992 annetun neuvoston asetuksen (ETY) N:o 2913/92 32 artiklan 1 kohdan b tai c alakohdan mukaisesti näiden tietokoneiden tulliarvoa määrättäessä kauppa-arvoon on lisättävä ohjelmiston arvo, jos tätä ohjelmiston arvoa ei ole sisällytetty mainituista tietokoneista tosiasiallisesti maksettuun tai maksettavaan hintaan.
   Asia on näin myös silloin, kun kansalliset viranomaiset hyväksyvät yhteisön oikeuden mukaisesti kauppa-arvoksi muussa kuin siinä kaupassa käytetyn hinnan, jonka yhteisön ostaja on tehnyt. Tällaisessa tilanteessa asetuksen N:o 2913/92 32 artiklan 1 kohdan b tai c alakohdassa tarkoitettuna ”ostajana” on pidettävä sitä, joka on tehnyt tämän toisen kaupan.
   
      (1)  EUVL C 228, 11.9.2004.